শিল্পমন্ত্রী বলেন, জ্বালানি সক্ষমতা বাড়াতে বাংলাদেশ নবায়নযোগ্য জ্বালানি উৎপাদনের ওপর বিশেষ গুরুত্ব দিচ্ছে। এ খাতে ড্যানিশ বিনিয়োগের প্রস্তাবকে সরকার স্বাগত জানায়। তিনি পায়রা সমুদ্রবন্দর নির্মাণে সহায়তার আগ্রহ প্রকাশ করায় ড্যানিশ মন্ত্রীকে ধন্যবাদ জানান। বর্তমান সরকার পায়রা সমুদ্র নির্মাণের প্রতি অগ্রাধিকার দিচ্ছে বলে তিনি তুলে ধরেন। পায়রা বন্দর নির্মাণের পাশাপাশি চট্টগ্রাম বন্দর আধুনিকায়নের লক্ষ্যে ড্যানিশ সহায়তার প্রস্তাব সরকার যথাযথ গুরুত্বের সঙ্গে বিবেচনা করবে বলে তিনি উল্লেখ করেন।